அப்பல்லோ 15

அப்பல்லோ 15 (Appollo 15) அமெரிக்க அப்பல்லோ விண்பயண திட்டத்தின் ஒன்பதாவது மனிதர் சென்ற திட்டமாகும். நிலவில் இறங்கும் வரிசையில் இது நான்காவது அப்பல்லோ திட்டமாகும். மேலும் வெற்றிகரமாக மனிதரை ஏற்றிச் சென்ற எட்டாவது திட்டமாகும். ஜெ திட்ட பயணவரிசையில் இது முதலாவதாகும். முந்தைய திட்டங்களைக் காட்டிலும் நிலவில் அதிக காலம் தங்கி அறிவியல் ஆய்வுகளை மேற்கொள்வது, ஜெ திட்ட பயணவரிசையின் குறிக்கோளாகும். மேலும், நிலவு உலவு வாகனம் பயன்படுத்தப்பட்ட முதல் திட்டம் இதுவேயாகும்.

1971]], சூலை 26 அன்று தொடங்கிய இத்திட்டம் [[ஆகத்து 7 அன்று முடிவுற்றது. இத்திட்டம் நிறைவுற்றபோது, நாசா 'இதுவே மனிதர் பயணித்த விண்திட்டங்களிலேயே பெருத்த வெற்றியை அளித்த திட்டமென' கூறியது."Apollo 15: 1971 Year in Review, UPI.com"

திட்ட ஆணையாளர் டேவிட் ஸ்காட் மற்றும் நிலவுக் கலன் விமானி ஜேம்ஸ் இர்வின் மூன்று நாட்கள் நிலவில் தங்கி ஆய்வுகள் செய்தனர். அதில் 18½ மணி நேரம் நிலவுக் கலனைவிட்டு வெளியிலிருந்து ஆய்வுகள் செய்தனர். இத்திட்டத்தில் முதன்முறையாக பயன்படுத்தப்பட்ட நிலவு உலவி வாகனத்தைக் கொண்டு நிலவிலிறங்கிய நிலவுக்கலனிலிருந்து வெகுதூரங்கள் சென்று ஆய்வுகள் செய்ய முடிந்தது. அப்பல்லோ 15 திட்டம் தான் முதன் முதலில் நிலவின் குறை-எதிரொளிப்பு பகுதியல்லாத பகுதியில் நிலவுக்கலன் இறங்க வைக்கப்பட்ட திட்டமாகும். மாற்றாக 'மழைகளின் கடல்' எனும் பொருளுடைய மேர் இம்பிரியம் எனும் பகுதியில் உள்ள ஹாட்லி ரில் எனுமிடத்தில் பாலசு புட்ரடினசு (சிதைவின் சதுப்பு நிலம்) என்றழைக்கப்பட்ட இடத்தில் இறங்கியது. பூமியில் ஆய்வுசெய்வதற்காக 77 கி.கி. நிலவுப் பொருட்கள் கொண்டுவரப்பட்டன. அதே நேரத்தில், கட்டளைக் கலன் விமானியான 'ஆல்பிரட் வார்டன்' கலனிலிருந்தபடியே நிலவைச் சுற்றிவந்து ஆய்வுகள் செய்தார். நிலவின் மேற்பரப்பு மற்றும் சூழலை ஆழ்ந்து ஆராய்வதற்காக கட்டளைக் கலனில் 'அறிவியல் உபகரண கலன்' கொண்டுசெல்லப்பட்டிருந்தது. அதில் இருந்த அகலப்பரப்பு நிழற்படக்கருவி, காமா கதிர் நிறமாலைமானி, நிலவியல் படக்கணிப்பு நிழற்படக்கருவி, லேசர் உயரமானி, பதிவு நிறமாலைமானி மற்றும் நிலவைச் சுற்றும் துணை-செயற்கைக்கோள் (அப்பல்லோ 15 திட்ட முடிவில் ஏவி இயக்கவைக்கப்பட்டது - அப்பல்லோ திட்டங்களிலேயே இத்தகைய செயற்கைக்கோள் ஏவப்பட்டது இதுவே முதல்முறை) ஆகியவற்றின் உதவியுடன் ஆய்வுகள் மேற்கொள்ளப்பட்டன.

இத்திட்டம் அதன் குறிக்கோள்களை பூர்த்தி செய்தாலும் விண்வெளி வீரர்கள் கொண்டுசென்ற அஞ்சல் தலைகளால் பெருத்த எதிர்மறையான விளம்பரத்தை மக்களிடையே சம்பாதித்தது. (பூமிக்கு திரும்பிய பின்னர் அஞ்சல் தலைகளை விற்கும் எண்ணத்தில் அவற்றை கொண்டுசென்றிருந்தனர் விண்வெளிவீரர்கள்.)

 உசாத்துணைகள் 

 வெளி இணைப்புகள் 

NASA Apollo 15 press kit – July 15, 1971 
 Chaikin, Andrew (1994). A Man On The Moon: The Voyages of the Apollo Astronauts. Viking. .
 Harland, David M. (1999). Exploring the Moon: The Apollo Expeditions. Springer/Praxis Publishing. .
 NASA Manned Spacecraft Center (1972). Apollo 15 Preliminary Science Report. Scientific and Technical Office, NASA.
 Lattimer, Dick (1985). 'All We Did was Fly to the Moon. Whispering Eagle Press. .
 Apollo 15 Flight Journal . Retrieved 17 June 2005.
 Apollo 15 Lunar Surface Journal. Retrieved 17 June 2005.
 Apollo By The Numbers: A Statistical Reference by Richard W. Orloff (NASA). Retrieved 17 June 2005.
 Moonport: A History of Apollo Launch Facilities and Operations . Retrieved 17 June 2005.
 Apollo 15 in the Encyclopedia Astronautica. Retrieved 17 June 2005.
 Apollo 15 | Endeavour in A Field Guide to American Spacecraft.
 Apollo 15 Launch  Video
 Apollo Program Summary Report . Retrieved 17 June 2005.
 NSSDC Apollo 15 page. Retrieved 20 December 2007.
 NASA (1972-09-15). Articles Carried on Manned Space Flights. Press Release.
 Sieger Flown Moon Covers. Retrieved 18 June 2005.
 In the Mountains of the Moon, NASA film on the Apollo 15 mission (Part 1) (Part 2)
 Apollo 15 television transmissions  ApolloTV.net Video
Interview with Al Worden with Astrotalkuk.org recorded in London on 22 May 2011

பகுப்பு:அப்பல்லோ திட்டம்